cyanic-selkie/wikianc huggingface dataset:
Άννα Σπυριδοπούλου
Σταδιοδρομία
Τον Ιούλιο του 2012 μετακινήθηκε στην Τερψιθέα Γλυφάδας επιστρέφοντας στην Α1 Εθνική. Εξαιτίας της δύσκολης οικονομικής κατάστασης το Δεκέμβριο εξέφρασε την επιθυμία να αποχωρήσει από την ομάδα, κλείνοντας συμβόλαιο στη σουηδική Βίκινγκ Σόλνα (προπονητής του συλλόγου ήταν ο Κώστας Κεραμιδάς). Στη Σουηδία παρέμεινε για ένα εξάμηνο, προτού επιστρέψει στην Ελλάδα τον Ιούνιο του 2013 προκειμένου να φορέσει τα χρώματα της δευτεραθλήτριας Ένωσης Σουρμένων-Ελληνικού.
Το 2015 συμφώνησε με τον Πρωτέα Βούλας. Στον Πρωτέα έμεινε μέχρι το 2017.
Το 2017 συμφώνησε με την ομάδα του Ολυμπιακού. Τον Μάιο του 2021, υπέστη ρήξη χιαστού στο αριστερό γόνατο χάνοντας τους τελικούς του πρωταθλήματος κόντρα στον Παναθηναϊκό, όπως και το Ευρωμπάσκετ 2021.
Εξωτερικοί σύνδεσμοι
Κατηγορία:Ελληνίδες αθλήτριες της καλαθοσφαίρισης Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νέων γυναικών Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες της εθνικής Ελλάδος κορασίδων Κατηγορία:Καλαθοσφαιρίστριες Πανσερραϊκού Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης Κατηγορία:Καλαθοσφαιρίστριες Άρη Κατηγορία:Καλαθοσφαιρίστριες Πρωτέα Βούλας Κατηγορία:Καλαθοσφαιρίστριες Τερψιθέας Γλυφάδας Κατηγορία:Καλαθοσφαιρίστριες Σουρμένων-Ελληνικού Κατηγορία:Καλαθοσφαιριστές Σόλνα Βίκινγκς Κατηγορία:Καλαθοσφαιρίστριες Ολυμπιακού Πειραιώς
Στίβος στους Θερινούς Ολυμπιακούς Αγώνες 1912
Στους Αγώνες της 5ης Ολυμπιάδας ο στίβος περιλάμβανε 30 αγωνίσματα, που ήταν μόνο για άντρες.
Αγωνίσματα
μικρογραφία|400 μέτρα ανδρών - Τελικός Εδώ φαίνεται ο πίνακας μεταλλίων του στίβου: μικρογραφία|100 μέτρα ανδρών - Τελικός μικρογραφία|110 μέτρα εμπόδια ανδρών - Τελικός
Συμμετέχουσες Χώρες
Στο στίβο συμμετείχαν όλες οι χώρες, εκτός από την Αίγυπτο (ο αριθμός των αθλητών σε παρένθεση) __ΕΥΡΕΤΗΡΙΟ__ __ΜΕΠΠ__
*
463
Η τρέχουσα σελίδα αφορά το έτος 463 κατά το Γρηγοριανό ημερολόγιο
Θάνατοι
Κατηγορία:Έτη
IPhone OS 2
Το iPhone OS 2 είναι η δεύτερη έκδοση του λειτουργικού συστήματος iOS. Ήταν η πρώτη έκδοση του λειτουργικού που υποστήριζε εφαρμογές τρίτων μέσω του App Store. Το iPhone OS 2.2.1 ήταν η τελευταία έκδοση του iPhone OS 2.
Το iPhone OS 2.0 έγινε διαθέσιμο στις 11 Ιουλίου 2008, με την κυκλοφορία του iPhone 3G. Όλες οι συσκευές που "έτρεχαν" iPhone OS 1.x, μπορούσαν να ενημερωθούν στο 2.0. Αυτή η έκδοση του iOS, εισαγάγει το App Store, κάνοντας δυνατή τη λήψη εφαρμογών τρίτων σε iPhone και iPod Touch. Πριν την επίσημη κυκλοφορία του iPhone OS 2.0, η Apple διοργάνωσε μία εκδήλωση για να ανακοινώσει την κυκλοφορία του iPhone SDK (Κιτ Ανάπτυξης Λογισμικού) σε προγραμματιστές.
2.0.1 (5B108)
Το iPhone OS 2.0.1 κυκλοφόρησε στις 4 Αυγούστου 2008 και είναι η πρώτη ενημέρωση του iPhone OS 2. Περιείχε διορθώσεις προβλημάτων, όπως καλύτερη ανταπόκριση του πληκτρολογίου και γρηγορότερα backups.
2.0.2 (5C1)
Το iPhone OS 2.0.2 κυκλοφόρησε στις 18 Αυγούστου 2008 και προσέφερε καλύτερη απόδοση και δυνατότερο σήμα 3G.
2.1 / 2.1.1 (5F136 / 5F137 / 5F138)
Το iPhone OS 2.1 κυκλοφόρησε στις 9 Σεπτεμβρίου 2008 και στις 12 Σεπτεμβρίου για το iPod Touch (2η Γενιά) ως iPhone OS 2.1.1. Περιλάμβανε διορθώσεις προβλημάτων, όπως η μείωση των περιπτώσεων να "κοπεί" μια κλήση, αλλά και νέα χαρακτηριστικά όπως γρηγορότερη λήψη εφαρμογών τρίτων και διαγραφή δεδομένων της συσκευής μετά από δέκα λανθασμένες απόπειρες εισαγωγής του κωδικού πρόσβασης (προαιρετικά).
2.2 (5G77 / 5G77a)
Το iPhone OS 2.2 κυκλοφόρησε στις 21 Νοεμβρίου 2008. Η νέα έκδοση προσέθετε τη δυνατότητα Google Street View στους Χάρτες, αύξησε την ποιότητα των φωνητικών μηνυμάτων, έκανε μικρές αλλαγές στη διεπαφή χρήστη του Safari και επέτρεψε την απευθείας λήψη Podcasts στη συσκευή, χωρίς να είναι απαραίτητη η σύνδεση με το iTunes.
2.2.1 (5H11 / 5H11a)
Το iPhone OS 2.2.1 κυκλοφόρησε στις 27 Ιανουαρίου 2009. Η συγκεκριμένη ενημέρωση διόρθωσε ένα πρόβλημα κατά το οποίο, οι χρήστες αδυνατούσαν να στείλουν ένα μήνυμα SMS από το iPhone 3G.
App Store
Το πιο αξιοσημείωτο χαρακτηριστικό του iPhone OS 2 είναι το App Store. Πριν εισαχθεί αυτό το χαρακτηριστικό στο iPhone OS, ο μόνος τρόπος για εγκατάσταση εφαρμογών τρίτων ήταν κάνοντας jailbreak στη συσκευή, κάτι που η Apple αποθάρρυνε έντονα, ενώ ταυτόχρονα σταμάταγε την υποστήριξη συσκευών με jailbreak. Την ημέρα κυκλοφορίας του iPhone OS 2, το App Store διέθετε 500 εφαρμογές, ένας αριθμός οποίος αυξήθηκε δραματικά, αργότερα. Το 2016, το App Store αριθμούσε 2 εκατομμύριο εφαρμογές.
Mail
Η εφαρμογή "Mail" έλαβε έναν ανασχεδιασμό, υποστηρίζοντας τη λειτουργία push-emails, η οποία προσφέρει τη δυνατότητα ο χρήστης να λαμβάνει όλα τα email του από τη συσκευή. Επιπλέον, υποστηρίζει αρχεία του Microsoft Office, ως συνημμένα, καθώς και αρχεία από το iWork. Άλλη μια νέα λειτουργία, είναι η υποστήριξη για κρυφή κοινοποίηση (BCC) καθώς και η διαγραφή πολλαπλών email.
Επαφές
Η εφαρμογή "Επαφές", έχει δικό της εικονίδιο στην Οθόνη Αφετηρίας, το οποίο είναι διαθέσιμο μόνο στο iPod Touch. Επιπλέον, υπάρχει η δυνατότητα για αναζήτηση επαφών καθώς και για εισαγωγή τους από κάρτα SIM.
Χάρτες
Μεταξύ άλλων, στην εφαρμογή "Χάρτες" προστέθηκε η λειτουργία Google Street View και η παροχή οδηγιών με τα ΜΜΜ ή με τα πόδια.
Ρυθμίσεις
Οι Ρυθμίσεις περιλαμβάνουν τη δυνατότητα ενεργοποίησης του WiFi σε λειτουργία πτήσης, ενώ έγινε δυνατή η απενεργοποίηση των υπηρεσιών τοποθεσίας, κατά τη διάρκεια χρήσης εφαρμογών.
Τιμή για το iPod Touch
Το iPhone OS 2 κόστιζε $9.95 για χρήστες iPod Touch, ενώ ήταν δωρεάν για τους χρήστες iPhone.
Εξωτερικοί Σύνδεσμοι
Κατηγορία:IOS (Apple)
Γλάρος
μικρογραφία|Γλάρος
Γλάροι ονομάζονται διάφορα είδη στεγανοπόδων πτηνών, τα οποία κατατάσσονται στην οικογένεια των λαριδών.
Ο γλάρος έχει σώμα ατρακτοειδές και φτερούγες πολύ μακριές και μυτερές. Τα πόδια του έχουν τέσσερα δάχτυλα το καθένα, από τα οποία τα τρία συνδέονται με νηκτική μεμβράνη. Παρόλο που έχει αρκετή αντοχή στο πέταγμα του, δεν είναι πολύ γρήγορος (οι αποστάσεις που διανύει είναι συνήθως αντίθετες από τον άνεμο).
Έχει την ικανότητα να επιπλέει πάνω στο νερό ενώ κολυμπά με ευκολία αλλά και κινείται γρήγορα στο έδαφος.
Ζει συνήθως σε πολυάριθμες ομάδες κοντά στις θαλάσσιες ακτές, γιατί εκεί μπορεί να βρει πιο εύκολα τροφή.
Οι γλάροι συχνάζουν συνήθως σε απομονωμένες και μικρές νησίδες. Οι αποικίες τους συνήθως αποτελούνται από 10 έως 65 ζευγάρια. Τρέφεται με κάθε είδος τροφής και για να την βρει ταξιδεύει μαζί με τα πλοία ή πετά πάνω από λιμάνια.
"Κατοικεί" σε μικρές φωλιές που δημιουργεί στις σχισμές των παραθαλάσσιων βράχων ή στις αμμουδιές. Μερικά από τα πολυάριθμα είδη γλάρων είναι:
Ο κοινός ή γελών και ο κοράλλινος είναι είδη γλάρων με μέτριες διαστάσεις. Ο πιο μικρόσωμος γλάρος ονομάζεται "μικρός" και ένα από τα μεγαλύτερα είδη ονομάζεται "μέγας".
Πηγές
Κατηγορία:Λαρίδες
2181 Φόγκελιν
Ο Φόγκελιν (Fogelin) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του αστρονόμου Έρικ Σ. Φόγκελιν, βοηθού στο Κέντρο Ελασσόνων Πλανητών το 1979 και 1980 (το όνομα δόθηκε μετά τον θάνατο του Ράινμουτ και προτάθηκε από τους Μπάρντγουελ και Μάρσντεν).
Φυσικά χαρακτηριστικά
Τα κυρίως φυσικά χαρακτηριστικά του Φόγκελιν είναι άγνωστα. Ο Φόγκελιν περιστρέφεται γύρω από τον εαυτό του μία φορά κάθε 14 ώρες και 4 λεπτά (Durkee 2010).
Εξωτερικοί σύνδεσμοι
Φογκελιν
Μεσογειακοί Αγώνες 1955
Αθλήματα
Στο πρόγραμμα των Αγώνων συμπεριλαμβάνονταν 19 αθλήματα. Για πρώτη φορά προστέθηκαν η ιππασία, η ιστιοπλοΐα, η ποδηλασία, το ράγκμπι γιούνιον, το ρόλερ χόκεϊ και το χόκεϊ επί χόρτου.
Εξωτερικοί σύνδεσμοι
1955 Κατηγορία:Αθλητισμός στη Βαρκελώνη Κατηγορία:Πολυαθλητικές διοργανώσεις το 1955
Μεσιέ 106
Ο Μεσιέ 106 (M106), επίσης γνωστός ως NGC 4258, είναι σπειροειδής γαλαξίας στον αστερισμό των Θηρευτικών Κυνών. Ανακαλύφθηκε από τον Πιερ Μεσαίν το 1781. Απέχει περίπου 22 έως 25 εκατομμύρια έτη φωτός από τη Γη. Ανήκει στην κατηγορία των γαλαξιών Σίφερτ τύπου ΙΙ, και παρουσιάζει τη χαρακτηριστική έντονη εκπομπή ακτίνων X των γαλαξιών αυτού του τύπου και ασυνήθιστες γραμμές εκπομπής, επειδή μάλλον στο κέντρο του γαλαξία βρίσκεται μια υπερμεγέθης μαύρη τρύπα που καταβροχθίζει σημαντικές ποσότητες ύλης. Ένας άλλος γαλαξίας, ο NGC 4217, συνοδεύει τον Μ106.
Περιγραφή
Ο Μ106 είναι σπειροειδής γαλαξίας, του οποίου η διάμετρος υπολογίζεται σε 80.000 έτη φωτός. Οι σπειροειδείς βραχίονές του έχουν σκούρες λωρίδες σκόνης, λαμπερά και μικρής ηλικίας αστρικά σμήνη που αποτελούνται από γαλάζιους αστέρες, και νεφελώματα όπου δημιουργούνται νέοι αστέρες, τα οποία εμφανίζονται ως ροζ περιοχές στις φωτογραφίες λόγω του ιονισμένου υδρογόνου. Ο πυρήνας του αποτελείται από γερασμένα κίτρινα άστρα. Στο πυρήνα υπολογίζεται ότι βρίσκεται μια μαύρη τρύπα με μάζα περίπου 40 εκατομμύρια ηλιακές μάζες. 250px|left|thumb|Σύνθετη εικόνα του Μ106 σε διάφορα μήκη κύματος. Υπέρυθρες (κόκκινες), Χ (μπλε), ραδιοκύματα (μοβ) και ορατό φως. Οι μωβ-μπλε βραχίονες είναι στη πραγματικότητα πίδακες αερίου. Αν και οι περισσότεροι σπειροειδείς γαλαξίες έχουν δύο βραχίονες, ο Μ106 έχει τέσσερις. Οι δύο επιπλέον βραχίονες είναι πιο λεπτεπίλεπτοι και αποτελούνται από ιονισμένο αέριο, το οποίο εκπέμπει κόκκινη ακτινοβολία. Ανακαλύφθηκαν από τους Κουρτέ και Κουρβελιέ το 1961, οι οποίοι τους ανακάλυψαν παρατηρώντας εικόνες ιονισμένου υδρογόνου (Ηα), ενώ τη δεκαετία του 1970 ανακαλύφθηκε ότι εκπέμπουν και ραδιοκύματα. Σε εικόνα του διαστημικού τηλεσκοπίου ακτίνων Χ Τσάντρα, οι δύο αυτοί βραχίονες ακτινοβολούν έντονα. Θεωρούνται ότι είναι πίδακες υλικού οι οποίοι εκτινάσσονται από τη μαύρη τρύπα στο κέντρο του γαλαξία. Επιπλέον, η παρουσία αυτών των δύο πιδάκων έχει ως αποτέλεσμα την υπερθέρμανση των αερίων γύρω από τον πυρήνα, τα οποία ακτινοβολούν έντονα στο ορατό φως, τα ραδιοκύματα και τις ακτίνες Χ. Έχουν κλίση περίπου 60 μοιρών σε σχέση με το γαλαξιακό δίσκο, όποτε τον διατρυπούν και φτάνουν μέχρι τη γαλαξιακή άλω.
Στον γαλαξία M106 υπάρχει ένα μέιζερ υδρατμών που μπορεί να παρατηρηθεί από τη γραμμή ortho-H2Ο στη συχνότητα των 22 GHz, απόδειξη ύπαρξης πυκνού και θερμού μοριακού αερίου. Τα μέιζερ ύδατος βοηθούν στην παρατήρηση του πυρηνικού δίσκου προσαύξησης στους ενεργούς γαλαξίες. Ο M106 έχει έναν ελαφρώς στρεβλωμένο, λεπτό δίσκο Kepler, το επίπεδο του οποίου σχεδόν συμπίπτει με το επίπεδο παρατήρησης. Ο δίσκος αυτός περιβάλλει μια κεντρική περιοχή που φιλοξενεί μάζα περίπου 4 Χ 107M?.
Εξωτερικοί σύνδεσμοι
Κατηγορία:Σπειροειδείς γαλαξίες 106 4258 Κατηγορία:Θηρευτικοί Κύνες Κατηγορία:Γαλαξίες Σίφερτ
Primetel
Η PrimeTel PLC είναι κυπριακή εταιρεία τηλεπικοινωνιών, η οποία προσφέρει και αναπτύσσει υπηρεσίες φωνής δεδομένων και εικόνας.
Η εταιρεία λειτουργεί προηγμένο και αυτόνομο τηλεπικοινωνιακό δίκτυο ευρυζωνικής πρόσβασης σε Παγκύπρια βάση. Το διεθνές της δίκτυο εκτείνεται σε Γερμανία, Ελλάδα, Ρωσία και Ηνωμένο Βασίλειο, παρέχοντας σύνδεση από πόλη σε πόλη, επικοινωνία δεδομένων, δίκτυο οπτικών ινών και Υπηρεσιών IP σε Ευρώπη και Μέση Ανατολή. Η PrimeTel, είναι μία από τους ελάχιστους παρόχους στην περιοχή που μπορεί να παρέχει ολοκληρωμένο φάσμα υπηρεσιών.
Ως ο πρώτος παροχέας Ιδεατού Κινητού Δικτύου (MVNO) στην Κύπρο, η PrimeTel, έχει πρόσφατα προχωρήσει στη διάθεση Υπηρεσιών Κινητής Τηλεφωνίας. Έχει καταστεί η πρώτη ιδιωτική Εταιρεία που μπορεί να προσφέρει συνδυασμένες υπηρεσίες Quad–Play (Σταθερή και κινητή τηλεφωνία – Internet – Τηλεόραση).
Δήμος Μαραθοκάμπου
Ήταν ένας από τους τέσσερις δήμους, στους οποίους διαιρείτο διοικητικά η Σάμος και ένας από τους οκτώ του νομού Σάμου. Βρισκόταν στα νοτιοδυτικά του νησιού. Ο δήμος Μαραθοκάμπου περιελάμβανε πέντε δημοτικά διαμερίσματα και είχε συνολικό πληθυσμό 2.837 κατοίκους. Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.
Ο δήμος περιελάμβανε τα παρακάτω δημοτικά διαμερίσματα και οικισμούς:
Εξωτερικοί Σύνδεσμοι
Κατηγορία:Δήμοι του νομού Σάμου
Μάτερ Ματούτα
Η Μάτερ Ματούτα (Mater Matuta) ήταν πρώιμη ρωμαϊκή θεότητα, πολλές φορές ταυτιζόταν με τη θεά Αουρόρα και ήταν θεά της ανάπτυξης και της καλοτυχίας. Στην Ελληνική μυθολογία ταυτιζόταν με την Ηώ.
Στην αρχαία Ρώμη υπήρχε ναός της στο Φόρουμ Μποάριουμ και στις 11 Ιουνίου γίνονταν τα Ματράλια. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Ναοί της Μάτερ Ματούτα υπήρχαν μόνο σε λιμάνια ή σε περιοχές κοντά στη θάλασσα.
Βιβλιογραφία
Κατηγορία:Θεότητες της ρωμαϊκής μυθολογίας
Λουτρά Αιδηψού Ευβοίας
Τα Λουτρά Αιδηψού είναι κωμόπολη του νομού Ευβοίας, του δήμου Ιστιαίας-Αιδηψού όπως αυτός συστάθηκε σύμφωνα με το πρόγραμμα Καλλικράτης. Βρίσκεται σε απόσταση 107 χιλιομέτρων βορειοδυτικά της Χαλκίδας. Ο πληθυσμός τους ανέρχεται σε 2.560 κατοίκους, σύμφωνα με την απογραφή του 2011. Ο οικισμός είναι η μεγαλύτερη λουτρόπολη της Ελλάδας. Διαθέτει ιαματικές πηγές, οι οποίες είναι κατάλληλες για τη θεραπεία πολλών παθήσεων.
Διοικητικά στοιχεία
Επισήμως ο οικισμός αναγνωρίστηκε στις 18/12/1920 αλλά υπάρχει αναφορά στα Λουτρά Αιδηψού το 1911 ως οικισμό που υπαγόταν στον τέως δήμο Αιδηψίων. Στις 18/12/1920 αναγνωρίστηκε ο οικισμός Λουτρά Αιδηψού και υπάχθηκε στην κοινότητα Αιδηψού. Στις 02/11/1926 ο οικισμός αποσπάστηκε από την κοινότητα Αιδηψού και ορίστηκε έδρα της κοινότητας Λουτρών Αιδηψού. Στις 27/01/1934 η κοινότητα αναγνωρίστηκε σε δήμο Λουτρών Αιδηψού. Ταυτόχρονα καταργήθηκαν και υπάχθηκαν στο δήμο οι κοινότητες Αγίου, Αιδηψού, Γιάλτρων και Γουργουβίτσης (Πολύλοφο). Στις 16/10/1940 καταργήθηκαν οι οικισμοί Δαφνοκούκη, Ταξιάρχης, Ανω Ήλια και Άγιος Νικόλαος. Στις 20/09/1947 οι οικισμοί Άγιος και Βαρβάρα αποσπάστηκαν από τον δήμο και υπάχθηκαν στην κοινότητα Αγίου με έδρα τον Άγιο. Στις 10/10/1955 ο οικισμός Γουργουβίτσα μετονομάστηκε σε Πολύλοφο. Στις 19/03/1961 αναγνωρίστηκαν οι οικισμοί Παραλία Αγίου Νικολάου και Λουτρά Γιάλτρων και υπάχθηκαν στον δήμο. Στις 18/06/1975 οι οικισμοί Γιάλτρα και Λουτρά Γιάλτρων αποσπάστηκαν από τον δήμο και υπάχθηκαν στην κοινότητα Γιάλτρων με έδρα τα Γιάλτρα. Στις 04/12/1997 ο δήμος Λουτρών Αιδηψού καταργήθηκε και ο οικισμός Λουτρά Αιδηψού ορίστηκε έδρα του δήμου Αιδηψού. Στις 18/03/2001 αναγνωρίστηκαν οι οικισμοί Παιδούπολη και Μαούνης και υπάχθηκαν στο δημοτικό διαμέρισμα Λουτρών Αιδηψού, επίσης αναγνωρίστηκε ο οικισμός Ροδοδάφνη και υπάχθηκε στο δημοτικό διαμέρισμα Γιάλτρων.
Μυθολογία - γεωγραφικά στοιχεία
Η περιοχή της Αιδηψού έχει μια ξεχωριστή θέση στη μυθολογία. Η θεά Αθηνά ζήτησε από τον θεό της φωτιάς, Ήφαιστο, να φέρει στην επιφάνεια της γης θερμά ιαματικά ύδατα, ώστε ο προστατευόμενός της, ο μυθικός ήρωας Ηρακλής να έρχεται να ξεκουράζεται μετά από κάθε άθλο. Ο θεός Ήφαιστος ικανοποίησε το αίτημα της αδερφής του. Χτύπησε με το θεϊκό σφυρί του τα έγκατα της γης και αμέσως ξεπήδησαν τα θερμά ιαματικά νερά. Κατά τη μυθολογία, αυτοί που εγκαταστάθηκαν πρώτοι στην Εύβοια και στην αρχαία Αιδηψό ήταν οι Κουρήτες που έφεραν τη λατρεία του Δία. Προς τιμή του έκτισαν ναό, που μέσα σε αυτόν αναθρέψαν τον Δία και έγιναν οι φύλακές του. Μετά τους Κουρήτες ήρθαν οι Άβαντες που κυριάρχησαν στην Εύβοια.
Η Αιδηψός συμμετείχε υπό την Ιστιαία ή το Δίο στην άλωση της Τροίας. Ο γεωγράφος Στράβων (63 π.Χ. - 24 μ.Χ.) χαρακτηρίζει τις πηγές των Λουτρών σαν ελλοπικές, από τον Έλλοπα, τον γιο του Ίωνα, που κατέλαβε όλη την περιοχή μαζί με την υπόλοιπη Ιστιαία. Ο ίδιος κάνει αναφορά στους σεισμούς της Αιδηψού, αναφέροντας ότι το περισσότερο μέρος των Λιχάδων νήσων και του Κηναίου ακρωτηρίου βυθίστηκε, καθώς και οι θέρμες της Αιδηψού. Ο φιλόσοφος Αριστοτέλης (384 - 322 π.Χ.), στα Μετεωρολογικά του, σε αναφορά τους στις πηγές των Λουτρών, αναφέρει ότι η θάλασσα σχηματίζει υπόγεια ποτάμια και από αυτή την αιτία δημιουργήθηκαν τα θερμά λουτρά της Αιδηψού. μικρογραφία|260x260εσ|Θερμή πηγή στα Λουτρά Αιδηψού Η περιοχή από τους παλαιότερους χρόνους ήταν γνωστή για τα χαλκουργεία της και ίσως αυτό να δικαιολογεί το ότι ήταν από τις λίγες πόλεις που είχαν δικό τους νόμισμα. Το νόμισμα αυτό, που αναφέρει ο Ρήγας Φεραίος στη Χάρτα του, είχε χαραγμένο στη μία πλευρά κάβουρα και στην άλλη ένα ψάρι, συμβολίζοντας τον θαλάσσιο πλούτο της περιοχής. Ο Στέφανος Βυζάντιος αναφέρεται στα μεταλλεία χαλκού κοντά στην Αιδηψό και στο περίφημο «αιδηψικόν ξίφος». Ο ιστορικός Πλούταρχος (50 - 125 μ.Χ.) περιγράφει την κοινωνική ζωή που είχε αναπτυχθεί στην περιοχή, την ευχάριστη διαμονή στην πόλη και τις διασκεδάσεις της, και τη λαμπρή διατροφή με τα άφθονα ψάρια και τα πτηνά της. Ο ιστορικός αναφέρει ακόμα ότι η Αιδηψός επί τέσσερις και πλέον αιώνες, από τον βασιλιά της Μακεδονίας Αντίγονο μέχρι τους Ρωμαίους αυτοκράτορες Γέτα και Γορδιανό γνώρισε μεγάλη ακμή.
Σύμφωνα με τη νεότερη λαϊκή παράδοση της περιοχής, η Λειψώ (αρχαίο όνομα της Αιδηψού) δεν ήταν παρά τα βιβλικά Σόδομα και Γόμορα, η πόλη της αμαρτίας, εξαιτίας της αμαρτωλής ζωής που περνούσαν οι επισκέπτες εκεί. Παραδίδεται ακόμα και η καταστροφή τους, μετά το αναποδογύρισμα και το βούλιαγμα της γης, καθώς και η μετέπειτα εμφάνιση των θερμών νερών. Η ίδια παράδοση λέει πως από τη βιβλική καταστροφή σώθηκε μόνο μια γυναίκα, η Ζαχάραινα ή Αγαθοσύνη, μαζί με τη γουρούνα της και τα γουρουνόπουλά της, τη μόνη της περιουσία, παράκουσε όμως τη θεία εντολή να μη γυρίσει να δει τα γεγονότα και τιμωρήθηκε με μαρμάρωμα στη θέση, που παρέμεινε ως τοπωνύμιο πάνω από το νεκροταφείο της Αιδηψού. Άλλη παράδοση, ταυτίζει, τέλος, την Αιδηψό με τη Βαβέλ.
Προϊστορικοί χρόνοι
Η κατοίκηση στην περιοχή της Αιδηψού άρχισε αιώνες πριν την εγκατάσταση γύρω από τις θερμές πηγές και την ανάδειξη της περιοχής για υδροθεραπεία. Στο ύψωμα Κουμπί, δύο χιλιόμετρα βόρεια των Λουτρών Αιδηψού, έχει ανακαλυφθεί κεραμική της αρχαιότερης νεολιθικής περιόδου και η ύπαρξη οικισμού της μεσοελλαδικής περιόδου, η κατοίκηση του οποίου ήταν συνεχής τουλάχιστον μέχρι τους πρώτους μυκηναϊκούς χρόνους. Νεολιθικοί οικισμοί διαπιστώθηκαν στην περιοχή των Γιάλτρων και στο Καστέλι Γιάλτρων. Εγκατάσταση των πρωτοελλαδικών χρόνων έχει διαπιστωθεί δυτικά του Αγιόκαμπου, στον λόφο Βίγλα ή Αλμυρή.
Ιστορικοί χρόνοι
Τον 14ο αιώνα π.Χ. φαίνεται να διακόπτεται η κατοίκηση στο Κουμπί και μέχρι τα μέσα του 5ου αιώνα π.Χ. δεν υπάρχουν στοιχεία. Συνεχή κατοίκηση από τους προϊστορικούς έως και τους ρωμαϊκούς χρόνους έχει διαπιστωθεί στο ύψωμα Καστέλι Γιάλτρων, θέση που ταυτίζεται με την πόλη Αθήναι-Διάδαι. Κατά τους κλασικούς χρόνους, παράλληλα με την Αιδηψό, ανάπτυξη παρουσιάζουν τα Γιάλτρα, στα οποία υπάρχουν επίσης θερμές πηγές δίπλα στη θάλασσα. Μαρμάρινες επιτύμβιες στήλες με ανάγλυφες παραστάσεις που έχουν βρεθεί στην περιοχή μαρτυρούν την ύπαρξη μόνιμης εγκατάστασης πολύ κοντά στο σημερινό οικισμό των Γιάλτρων. Στην παραλία τους, δίπλα στο σημείο που αναβλύζουν σήμερα οι πηγές, είναι ορατοί τοίχοι κτιρίων των ρωμαϊκών χρόνων.
Κατά τους κλασικούς και ελληνιστικούς χρόνους και κατά το μεγαλύτερο μέρος των ρωμαϊκών χρόνων, η Αιδηψός δεν αποτελούσε ξεχωριστό δήμο, αλλά υπαγόταν στον δήμο της Ιστιαίας. Η μεγάλη ακμή της τοποθετείται χρονικά στην εποχή της ρωμαιοκρατίας. Κατά τους ύστερους ρωμαϊκούς χρόνους, η πόλη είχε επεκταθεί βόρεια του Θερμοποτάμου, ενός χειμάρρου που έχει καλυφθεί σήμερα από την ομώνυμη οδό. Από τα τέλη του 3ου ή τις αρχές του 4ου αιώνα π.Χ., η Αιδηψός αποτέλεσε ξεχωριστό δήμο. Η τελευταία περίοδος ακμής τοποθετείται στους 5ο και 6ο αιώνα μ.Χ. στα χρόνια των αυτοκρατόρων Θεοδοσίου και Ιουστινιανού.
Εξαιτίας της φήμης της περιοχής ήταν πολλοί αυτοί που συνέρρεαν για λουτροθεραπεία, έτσι ώστε από εκείνη κιόλας την εποχή ζητούσαν από τους επισκέπτες να καταβάλουν τέλος διαμονής. Η περιοχή έζησε τη μεγάλη της ακμή κυρίως κατά τους αυτοκρατορικούς χρόνους, ιδιαίτερα τον 2ο μ.Χ. αιώνα. Ο ιστορικός Πλούταρχος αναφέρει ότι η Αιδηψός ήταν ένας χώρος, όπου συναντιόνταν άνθρωποι από όλη την Ελλάδα για να κάνουν λουτρά, να ξεκουραστούν, να συζητήσουν και να διασκεδάσουν. Χρήση των λουτρών έκανε ο Ρωμαίος στρατηγός Σύλλας. Σύμφωνα με τον ιστορικό Πλούταρχο, όταν ο Σύλλας αντιμετώπιζε πρόβλημα υγείας ερχόταν στα Λουτρά. Σήμερα σώζονται ερείπια λουτρών, που φέρουν την ονομασία «Λουτρά του Σύλλα». Την Αιδηψό επισκέφτηκαν ακόμα οι αυτοκράτορες Αδριανός, Μάρκος Αυρήλιος, Σεπτίμιος Σευήρος, Περτίνος με την αυτοκράτειρα Ιουλία Δόμνα. Στην πόλη βρέθηκαν βάθρα ανδριάντων του Μεγάλου Κωνσταντίνου του Βυζαντίου και του αυτοκράτορα Θεοδόσιου. Με την πλήρη επικράτηση του Χριστιανισμού, άρχισε να εγκαταλείπεται η λουτροθεραπεία που είχε συνδεθεί με τα ρωμαϊκά ήθη και αποτελούσε ειδωλολατρική συνήθεια. Ο πληθυσμός συγκεντρώθηκε στην ενδοχώρα, στην περιοχή της Αγίας Παρασκευής, κοντά στο σημερινό οικισμό της Αιδηψού, όχι μόνο για να αποφύγει τον τόπο της ακολασίας αλλά και τις επιδρομές των Σλάβων, των Αράβων και των πειρατών.
Μεσαιωνικοί χρόνοι
Από τον 8ο μ.Χ. αιώνα, η Αιδηψός ήταν έδρα επισκοπής. Τον 10ο αιώνα υπήρχε ανατολικά των Λουτρών, κοντά στη σημερινή περιοχή Πλατάνια, μονή του Αγίου Γεωργίου, γνωστή ως «της Θέρμας». Κατά την περίοδο της φραγκοκρατίας την περιοχή κυβερνούσε τριτημόριος ή εκτημόριος βαρόνος. Κατά το διάστημα 1383-1410 αναφέρεται ως κυρά της Αιδηψού και των Λιχάδων ή Πετρονίλα Τόκκο. Παρά τη ρητή υπόσχεση που είχε δώσει ο σουλτάνος να μην ενοχληθούν οι βενετσιάνικες αποικίες, γύρω στα 1414-1415, τουρκικά πλοία με άτακτα πληρώματα κατέλαβαν και κατέστρεψαν την Αιδηψό καθώς και όλη την περιοχή. Φεύγοντας πήραν μαζί τους και πολλούς σκλάβους. Οι εναπομείναντες κάτοικοι μετοίκησαν στον σημερινό οικισμό της Αιδηψού. Η περιοχή υπέκυψε στους Οθωμανούς μετά την άλωση της Χαλκίδας, το 1470, χωρίς να πολεμήσει.
Νεότεροι χρόνοι
μικρογραφία|260x260εσ|Επιχρωματισμένη ταχυδρομική κάρτα με απεικόνιση των Λουτρών Αιδηψού π. 1910 Η περιοχή πουλήθηκε το 1839 στους κατοίκους των οικισμών Αιδηψός, Γιάλτρα και Λιχάδα. Οι κάτοικοι που ήθελαν να κάνουν τα λουτρά τους έστηναν καταλύματα στο συνοικισμό Πλατάνια των Λουτρών Αιδηψού, όπου υπήρχαν πηγές. Από το 1842 ο δήμος Αιδηψίων εισέπραττε λουτρικά δικαιώματα από τους λουόμενους και συνεστήθησαν παραπήγματα. Από το έτος 1875 με πρωτοβουλία του τότε αρχιεπισκόπου Ευβοίας Καμπάνη, ανεγέρθηκε ο πρώτος οικίσκος και στη συνέχεια και άλλοι, φτάνοντας μέχρι την ανέγερση ξενοδοχείων.
Τα Λουτρά της Αιδηψού άρχισαν να κατοικούνται μόνιμα από το 1900 και μετά. Μέχρι το 1907 δεν απογραφόταν κανένας κάτοικος, γιατί τα Λουτρά χρησιμοποιούνταν μόνο κατά τους καλοκαιρινούς μήνες, όσο διαρκούσε η λουτροθεραπεία. Στις αρχές του 19ου αιώνα, η περιοχή της Αιδηψού δέχεται τους πρόσφυγες της Μικράς Ασίας, οι οποίοι ώθησαν την ανάπτυξη στους τομείς της αλιείας, γεωργίας και του εμπορίου. Σε αυτό το διάστημα κατασκευάζονται στα Λουτρά Αιδηψού μεγάλες ξενοδοχειακές μονάδες. Επίσης δημιουργούνται ιδιωτικά υδροθεραπευτήρια για να καλύψουν τις ανάγκες των λουομένων και ταυτόχρονα άλλες μορφές επιχειρήσεων, όπως πολυτελή κέντρα διασκέδασης. μικρογραφία|260x260εσ|Κιόσκι στην προβλήτα των Λουτρών Αιδηψού Το τουριστικό πρόσωπο των Λουτρών Αιδηψού είναι πλέον γεγονός. Επώνυμοι εφοπλιστές, βιομήχανοι, πολιτικοί και καλλιτέχνες τα επισκέπτονται. Εδώ πέρασαν στιγμές ξεκούρασης ο Ελευθέριος Βενιζέλος, η Μαρίκα Κοτοπούλη, ο Κωστής Παλαμάς και πολλοί άλλοι.
Στις 16 και 18 Απριλίου του 1941, γερμανικά στούκας βομβάρδισαν ευβοϊκές πόλεις, ανάμεσά τους και τα Λουτρά Αιδηψού. Τα χρόνια της γερμανικής κατοχής ήρθαν και τα σύννεφα του πολέμου που σκέπασαν όλη την Ελλάδα κάλυψαν και την περιοχή της Αιδηψού. Η περιοχή στάθηκε τυχερή, μια και ο κατοχικός στρατός χρησιμοποίησε τα ξενοδοχειακά της καταλύματα για την υποδοχή τραυματιών, με αποτέλεσμα να γλιτώσει ακόμη μια καταστροφή.
Τα Λουτρά της Αιδηψού με τη λήξη του πολέμου γίνονται και πάλι τόπος έλξης χιλιάδων επισκεπτών, όχι μόνο από την Ελλάδα, αλλά και από τη μακρινή ακμάζουσα Αίγυπτο και Κύπρο, όπως επίσης και από την Ευρώπη και Αμερική. Πολλοί άνθρωποι της πολιτικής, της τέχνης και του πλούτου, όπως ο Ουίνστον Τσώρτσιλ, ο Αριστοτέλης Ωνάσης, η Γκρέτα Γκάρμπο, η Μαρία Κάλλας και άλλοι, περνούν ώρες διαμονής και διασκέδασης, ενώ ο λογοτέχνης Μενέλαος Λουντέμης διανύει την εφηβεία του εργαζόμενος στην περιοχή, και γράφοντας το έργο του Καληνύχτα ζωή.
Σπηλιά Σύλλα
Ένα από τα σωζόμενα ευρήματα της ρωμαϊκής περιόδου είναι τα λουτρά στη «Σπηλιά του Σύλλα». Βρίσκεται πίσω από το υδροθεραπευτήριο του ΕΟΤ κοντά στην εκκλησία των Αγίων Αναργύρων στον οικισμό των Λουτρών Αιδηψού. Η «σπηλιά» του Σύλλα είναι ένα μικρό οικοδόμημα με τρούλο. Ολόκληρο το κτίσμα έχει καλυφθεί από τις αποθέσεις των θειούχων υδάτων που αναβλύζουν στην περιοχή και δίνει την εντύπωση ότι πρόκειται για είσοδο σπηλιάς. Στην είσοδο της «σπηλιάς» βρίσκονται δύο ογκώδη βάθρα αγαλμάτων με επιγραφές προς τιμήν των Ρωμαίων αυτοκρατόρων Αδριανού και Σεπτίμιου Σευήρου αφιερωμένες από τον δήμο Ιστιαίας. Το πρώτο φέρει και μεταγενέστερη επιγραφή προς τιμήν του αυτοκράτορα Κωνσταντίνου του Βυζαντίου. Η «σπηλιά» συνδέθηκε με τον Ρωμαίο στρατηγό Σύλλα, ο οποίος επισκεπτόταν τα λουτρά για θεραπεία.
Αρχαιολογική συλλογή Αιδηψού
Η αρχαιολογική συλλογή στεγάζεται στον ημιώροφο του υδροθεραπευτηρίου του ΕΟΤ. Μερικά από τα ογκώδη εκθέματα βρίσκονται στους χώρους υποδοχής στο ισόγειο. Στην κύρια είσοδο του κτιρίου στέκονται δύο ενεπίγραφα βάθρα προς τοπικούς άρχοντες της ρωμαϊκής Εύβοιας. Στο χώρο υποδοχής εκτίθεται η πλάκα με τα σύμβολα του μυθικού ήρωα Ηρακλή, το τόξο και τη λεοντή και υπερφυσικό άγαλμα ιματιοφόρου άνδρα του 2ου - 3ου αιώνα μ.Χ.. Στον ημιώροφο, στον προθάλαμο της αίθουσας που εκτίθεται η συλλογή, βρίσκεται θραύσμα επιτύμβιας στήλης του 4ου αιώνα π.Χ. από τα Γιάλτρα, που παρουσιάζει γυμνό νέο και τμήμα ρωμαϊκού αγάλματος του Ηρακλή. Στη συλλογή παρουσιάζονται στοιχεία από το προϊστορικό παρελθόν της περιοχής, κυρίως ευρήματα από τις ανασκαφές στον προϊστορικό οικισμό του Κουμπιού, λόφου 2 χλμ. βόρεια των Λουτρών Αιδηψού. Εκτίθενται δείγματα κεραμικής από τους γεωμετρικούς έως και τους ρωμαϊκούς χρόνους από το Καστέλι Γιάλτρων και από ανασκαφές σε οικόπεδα στο κέντρο των Λουτρών Αιδηψού. Φιλοξενούνται ακόμα το μυκηναϊκό ξίφος που βρέθηκε στην περιοχή του οικισμού Καστανιώτισσας του δήμου Ιστιαίας, πελέκεις και σμίλες από το όρος Καντήλι.
Λόφος Κουμπί
Βρίσκεται 2 χιλιόμετρα βόρεια των Λουτρών Αιδηψού. Έχει εντοπιστεί κεραμική της αρχαιότερης νεολιθικής περιόδου. Έχει διαπιστωθεί η ύπαρξη οικισμού της μεσοελλαδικής περιόδου στις δυτικές υπώρειες του υψώματος, η κατοίκηση του οποίου υπήρξε συνεχής μέχρι τους πρώτους μυκηναϊκούς χρόνους. Οι ανασκαμμένοι χώροι φαίνεται ότι είχαν εν μέρει αποθηκευτικό χαρακτήρα, με πιθάρια όπου φυλάσσονταν καρποί και υγρά προϊόντα. Σε έναν από τους χώρους βρέθηκαν τμήμα χοάνου με υπολείμματα εκκαμίνευσης χαλκού, κομμάτι από το τελικό προϊόν, σκωρίες και μικρά ελάσματα χαλκού, που αποτελούν ένδειξη ότι στον οικισμό γινόταν επεξεργασία χαλκού.
Ξενοδοχεία Ηράκλειον και Στάδιο
μικρογραφία|260x260εσ|Το ξενοδοχείο Ηράκλειο στα Λουτρά Αιδηψού, π. 1910 Τα ξενοδοχεία αυτά είναι από τα πρώτα που χτίστηκαν την πρώιμη εποχή της νεότερης ιστορίας της Αιδηψού. Με ιδιαίτερα αρχιτεκτονικά στοιχεία είναι αξιοθέατα της Αιδηψού. Το Στάδιο λειτουργεί ακόμα, το Ηράκλειο λειτουργούσε μέχρι και το 2010.
Όρος Τελέθριο
Το βουνό Τελέθριο, που ορθώνεται πίσω από την πόλη της Αιδηψού, προσφέρει μοναδικές ευκαιρίες για αποδράσεις, έχει ύψος 970 μέτρα και πολλές διαδρομές μέσα από αγροτικούς δρόμους, μονοπάτια βοσκότοπων και φυσικά περάσματα. Το βουνό είναι κατάλληλο για κάθε είδους αθλητική δραστηριότητα, από αναβάσεις και ορειβασία μέχρι ποδήλατα και μηχανοκίνητα.
Τοποθεσία Σταυρός
Ακολουθώντας πορεία από Αιδηψό προς Ήλια λίγο έξω από την Αιδηψό είναι η τοποθεσία Σταυρός. Έλαβε το όνομα της από έναν σταυρό που είναι τοποθετημένος στον λόφο που ορθώνεται από πάνω. Στο συγκεκριμένο σημείο το βουνό εισχωρεί μέσα στην θάλασσα και πολύ κοντά στην στεριά παρατηρούνται βάθη άνω των 200 μέτρων. Η βιοποικιλότητα στο σημείο είναι αξιοπρόσεκτη και πολλές φορές γίνεται αιτία καταδύσεων.
Αναψυχή και Διασκέδαση
Η Αιδηψός εδώ και πολλά χρόνια υπήρξε τουριστικό θέρετρο. Εξ αιτίας αυτού οι περισσότερες εκδηλώσεις λαμβάνουν χώρα τους καλοκαιρινούς μήνες.
Ποδόσφαιρο
Το ποδόσφαιρο κατέχει τη μερίδα του λέοντος στην Αιδηψό, η κωμόπολη διακρίνεται εδώ και πολλά χρόνια στα ερασιτεχνικά πρωταθλήματα της Εύβοιας και έχει αναδείξει πολλούς αθλητές σε μεγάλες ομάδες της Α΄ και Β΄ Εθνικής.
Μπάσκετ
Ο Σύλλογος Καλαθόσφαιρας Σύλλας Αιδηψού ιδρύθηκε το 1990. Ο σύλλογος, παρά τις αντίξοες συνθήκες που τον αναγκάζουν έχει εδραιωθεί στις μεγάλες ερασιτεχνικές κατηγορίες και αποτελείται από 6 αγωνιστικά τμήματα στις κατηγορίες κορασίδων, νεανίδων, γυναικών, παίδων, εφήβων και ανδρών. Αξιοσημείωτο είναι ότι τα τμήματα υποδομής του συλλόγου αριθμούν πάνω από 150 αθλητές.
Μπιτς βόλεϊ
Πανελλήνιο πρωτάθλημα BV JUNIORS K23: Με όπλο την αγάπη για το άθλημα η Αιδηψός το καλοκαίρι του 2012 κατάφερε να γίνει ένας από τους σταθμούς του Πανελλήνιου πρωταθλήματος μπιτς βόλεϊ JUNIORS K23. Μια διοργάνωση με μεγάλη απήχηση στην Ελλάδα και στο εξωτερικό. Στο πλαίσιο αυτής της διοργάνωσης για πρώτη φορά διοργανώθηκε επίσημο τουρνουά Β. Ευβοίας με ομάδες από όλη την Εύβοια.
Άγ. Ανάργυροι Κοσμάς και Δαμιανός
Οι πολιούχοι της πόλης γιορτάζουν την 1η Ιουλίου και την προηγούμενη στις 30 Ιουνίου γίνεται η περιφορά της εικόνας με την συμμετοχή χιλιάδων ντόπιων και επισκεπτών. Η εκκλησία έχει κτιστεί με την περίφημη πέτρα Αιδηψού και αρχιτεκτονικά εντάσσεται στην τεχνοτροπία της βασιλικής.
Το παρεκκλήσι του Αγ. Φανουρίου
Το παρεκκλήσι του Αγ. Φανουρίου βρίσκεται στα ανατολικά του ναού των Αγ. Αναργύρων (πίσω από το ιερό). Ο Άγ. Φανούριος γιορτάζει στις 27 Αυγούστου.
Άγ. Παντελεήμονας
Η εκκλησία του Αγ. Παντελεήμονα είναι το νεότερο εκκλησιαστικό κτίσμα της Αιδηψού και δημιουργήθηκε από την όλο και αυξανόμενη ανάγκη των πιστών για εκκλησιασμό. Γιορτάζει στις 27 Ιουλίου.
Το παρεκκλήσι της Αγίας Βαρβάρας
Το παρεκκλήσι βρίσκεται στο υπόγειο του ναού και χρησιμοποιείται τις καθημερινές για την λειτουργία του όρθρου και του εσπερινού της ενορίας. Η Αγ. Βαρβάρα γιορτάζει στις 4 Δεκεμβρίου.
Περιγραφή
Η γυναικεία μονή του Αγίου Γεωργίου βρίσκεται σε πανοραμική τοποθεσία, στο όρος Τελέθριο, μεταξύ του βουνού Βαλάντι με υψόμετρο 883 μέτρα και του βουνού Γυμνό με υψόμετρο 748 μέτρα. Στη μονή υπάρχουν τίμια λείψανα των αγίων: Γεωργίου, Μαρίνης, Μάμαντος και Κυριακής. Αρχικά η μονή είχε στον περίβολό της τρεις πτέρυγες. Σήμερα έχει μόνο την ανατολική. Η νότια κατεδαφίστηκε από τον ηγούμενο Κοσμά Ζαρίκο, ενώ η βόρεια από τον αρχιμανδρίτη Κλήμη Ζώκαρη, που ηγουμένευε εκεί. Οι πτέρυγες που κατεδαφίστηκαν, αναπληρώθηκαν από τοίχους. Στον βόρειο τοίχο βρίσκεται η είσοδος της μονής. Το καθολικό της που διατηρείται σε καλή κατάσταση, είναι βυζαντινού ρυθμού με νάρθηκα. Το σχήμα του είναι τρίκλιτο, σταυρεπίστεγο, με τρούλο και κεραμοσκεπή. Ο τρούλος του στηρίζεται σε τέσσερις κίονες, που φέρουν κιονόκρανα κορινθιακού ρυθμού. Ο νάρθηκας συνδέεται με τον ναό με μεγάλη θολωτή πόρτα. Το ξυλόγλυπτο τέμπλο του ναού είναι αριστούργημα ξυλογλυπτικής τέχνης και φέρει χρονολογία κατασκευής του 1834, σε επιγραφή χαραγμένη πάνω από την ωραία πύλη. Στο μοναστήρι φυλάσσονται ακόμα τα κομμάτια του τέμπλου του ναού των Αγίων Αναργύρων. Τα κομμάτια που σώζονται δείχνουν ότι επρόκειτο για τέμπλο με μεγάλη καλλιτεχνική αξία. Ο ναός των Αγίων Αναργύρων βρίσκεται κοντά στα Άνω Ήλια και είναι ερειπωμένος. Μέσω του βυζαντινού ρυθμού κατακόμβης που υπάρχει στη μονή, ο προσκυνητής οδηγείται με υπόγειο θολωτό διάδρομο στο ναΰδριο του Αγίου Ιωάννη του Προδρόμου. Στην κατακόμβη υπάρχουν στοές ανεξερεύνητες. Αυτές εικάζεται ότι ήταν κτίρια του ειδωλολατρικού ναού του θεού Απόλλωνα. Σε μια από αυτές είναι και το οστεοφυλάκιο της μονής. Υπάρχει και άλλη υπόγεια κρύπτη, στον περίβολο της μονής, άγνωστης χρήσης. Σε άλλη κατακόμβη, 400 μέτρα δυτικά, βρίσκεται ο μικρός ναός του Ευαγγελισμού της Θεοτόκου.
Ιστορία - Παράδοση
Επί αιώνες ήταν ανδρική μονή, το 1970 μετετράπη σε γυναικεία επί μητροπολίτου Χαλκίδος Νικολάου (Σελέντη). Η μονή εικάζεται ότι έχει κτισθεί στα ερείπια αρχαίου ναού του θεού Απόλλωνα, αρχαίου θεού του Ηλίου και του φωτός. Σύμφωνα πάντως με ευρήματα που βρέθηκαν στο ύψωμα Ψηλή Ράχη, σε περιοχή μεταξύ των Ηλίων και των Ροβιών εντός του δήμου Ιστιαίας-Αιδηψού, και πάνω αριστερά από τη μονή Χρυσοβαλάντου, το 2001, εξετάζεται το ενδεχόμενο να βρισκόταν εκεί ο ναός του Απόλλωνα και όχι στα αρχαία ερείπια που κτίστηκε η μονή του Αγίου Γεωργίου. Το πότε ιδρύθηκε η μονή και από ποιους είναι άγνωστο, γιατί δε διασώθηκε τίποτα εξαιτίας των αλλεπάλληλων λεηλασιών και καταστροφών των αρχείων της. Η επικρατέστερη άποψη είναι ότι ιδρύθηκε το 1259 μ.Χ. στα χρόνια της Ενετοκρατίας, αφού είχε καταστραφεί προηγουμένως η ομώνυμη μονή της Θέρμας που ήταν κτισμένη δυτικά στη χαράδρα που κατεβαίνει προς τον οικισμό της Αιδηψού. Υπάρχει το ενδεχόμενο να ιδρύθηκε από τους διασωθέντες μοναχούς της μονής της Θέρμας, που προτίμησαν να ιδρύσουν νέα μονή παρά να ξανακτίσουν την κατεστραμμένη. Το ενδεχόμενο αυτό ενισχύει και το γεγονός ότι αφιερώθηκε στον Άγιο Γεώργιο και όχι στον Άγιο Ιωάννη τον Πρόδρομο που ήταν αφιερωμένη η σκήτη του.
Περιγραφή
Στον παλιό οικισμό του Ταξιάρχη, όπου υπήρχε το μετόχι Ταξιαρχίας βρίσκεται το γυναικείο μοναστήρι της οσίας Ειρήνης της Χρυσοβαλάντου. Πρόκειται για μια νέα σχετικά μονή, χτισμένη ανάμεσα στους οικισμούς Ροβιές και Ήλια, στους πρόποδες του όρους Τελέθριο. Εκτός από την εσωτερική εκκλησία της οσίας Ειρήνης, η μονή έχει και άλλα δύο εσωτερικά παρεκκλήσια: του οσίου Ονουφρίου του ασκητού και του αγίου Ιώβ του πολυάθλου. Τα εκκλησάκια αυτά, κοσμούνται με θαυμάσιες βυζαντινές αγιογραφίες. Στον ελαιώνα της μονής βρίσκεται ανακαινισμένη η παλιά εκκλησία του ταξιάρχου Μιχαήλ, παλαιού μετοχίου της μονής αγίου Γεωργίου Ηλίων. Κάτω από το μοναστήρι στην παραλία, βρίσκονται οι παιδικές κατασκηνώσεις της μητρόπολης Χαλκίδας.
Παραπομπές
Κατηγορία:Κωμοπόλεις του νομού Ευβοίας Κατηγορία:Δήμος Ιστιαίας - Αιδηψού Κατηγορία:Λουτροπόλεις της Ελλάδας
466
Η τρέχουσα σελίδα αφορά το έτος 466 κατά το Γρηγοριανό ημερολόγιο
Θάνατοι
Κατηγορία:Έτη
Μικτή Ομάδα (Ιταλία)
Η Μικτή Ομάδα (Gruppo Misto) είναι μία κοινοβουλευτική ομάδα του Ιταλικού κοινοβουλίου. Η Μικτή Ομάδα της Βουλής των Αντιπροσώπων αποτελείται από όλους τους βουλευτές που δεν συμμετέχουν σε καμία άλλη κοινοβουλευτική ομάδα, και θεωρείται ως μία βασική προεπιλεγμένη ομάδα. Ομοίως, η Μικτή Ομάδα της Γερουσίας της Δημοκρατίας είναι η βασική ομάδα που αποτελείται από όλους τους γερουσιαστές που δεν συμμετέχουν σε καμία άλλη κοινοβουλευτική ομάδα.
Τα μέλη των Μικτών Ομάδων μπορούν να σχηματίζουν υποομάδες που να αντικατοπτρίζουν την κομματική τους ιδεολογία. Στη Βουλή απαιτούνται τρεις βουλευτές για τη συγκρότηση μιας υποομάδας, ενώ στη Γερουσία ένας γερουσιαστής αρκεί.
Παραπομπές
Κατηγορία:Ιταλικά πολιτικά κόμματα
Τρεμέλ Ντάρντεν
Ο Τρεμέλ Ντάρντεν (Ίνγκλγουντ, 17 Δεκεμβρίου 1981) είναι Αμερικανός επαγγελματίας καλαθοσφαιριστής. Ο Ντάρντεν αγωνίζεται στη θέση του σμολ φόργουορντ για λογαριασμό της γερμανικής Μιτελντόιτσερ.
Κολλεγιακή σταδιοδρομία
Παρά τη συμμετοχή του στα ντραφτ, ο Ντάρντεν δεν μπόρεσε να διακριθεί με αποτέλεσμα να μην καταφέρνει να εξασφαλίζει κάποιο επαγγελματικό συμβόλαιο με ομάδα του ΝΒΑ.
Επαγγελματική σταδιοδρομία
Ο Ντάρντεν βρέθηκε από πολύ μικρή ηλικία στην Ευρώπη με πρώτο του σταθμό να είναι η τουρκική Ερντεμιρσπορ Κουλούμπου, με την οποία υπέγραψε επαγγελματικό συμβόλαιο συνεργασίας το 2004. Ένα χρόνο αργότερα ταξίδεψε στο Βέλγιο για λογαριασμό των Λόιβεν Μπέαρς, στους οποίους παρέμεινε για ένα έτος.
Το 2006 μεταπήδησε στη Σπάιρου Σαρλερουά, έτερη ομάδα του Βελγίου. Στην ομάδα του Σαρλερουά παρέμεινε για δύο χρόνια έχοντας καταφέρει μάλιστα να κατακτήσει το εγχώριο πρωτάθλημα Βελγίου το 2008.
Μετά την κατάκτηση του εγχώριου πρωταθλήματος, ο Ντάρντεν αποφάσισε να αφήσει το Βέλγιο και να ταξιδέψει στην Αυστραλία για λογαριασμό των Σάουθ Ντράγκονς, στους οποίους παρέμεινε για ένα χρόνο έχοντας καταφέρει μάλιστα να κατακτήσει το πρωτάθλημα Αυστραλίας της περιόδου 2008-09. Στη συνέχεια επέστρεψε στην Ευρώπη και ταξίδεψε με προορισμό τη Γαλλία και τη Στράσμπουργκ Μπάσκετ, στην οποία παρέμεινε για ένα χρόνο.
Το 2010 πήρε μεταγραφή για τη SLUC Νανσί, ομάδα επίσης της Γαλλίας. Η περίοδος 2010-11 αποδείχθηκε εξαιρετική για τον Ντάρντεν, καθώς κατάφερε να κατακτήσει με την ομάδα της Νανσί το πρωτάθλημα Γαλλίας.
Το 2011 ταξίδεψε στην Ισπανία και πήρε μετεγγραφή στην Ουνικάχα Μάλαγα, στην οποία παρέμεινε για ένα χρόνο, καθώς το 2012 μετεγγράφη στη Ζάλγκιρις Κάουνας, ομάδα της Λιθουανίας. Το τέλος της σεζόν 2012-13 βρήκε τον Ντάρντεν πρωταθλητή Λιθουανίας με τη Ζάλγκιρις Κάουνας. Το καλοκαίρι του 2013, ο Ντάρντεν επέστρεψε στην Ισπανία, αυτή τη φορά για λογαριασμό της Ρεάλ Μαδρίτης. Ο πρώτος τίτλος του Ντάρντεν με την ομάδα της Μαδρίτης δεν άργησε να έρθει, καθώς λίγο καιρό μετά την υπογραφή του συμβολαίου του κατέκτησε το Ισπανικό Σούπερ Καπ. Ο Ντάρντεν έφτασε με την ομάδα της Ρεάλ μέχρι τον τελικό της Ευρωλίγκα για το 2014, στον οποίο όμως ηττήθηκε από τη Μακάμπι Τελ Αβίβ. Επίσης δεν κατάφερε να κατακτήσει το πρωτάθλημα Ισπανίας, κάτι που θα πετύχαινε για πρώτη φορά στην καριέρα του, καθώς ο τίτλος πήγε στην Μπαρτσελόνα.
Κατά τη μεταγραφική περίοδο του καλοκαιριού του 2014, ο Ολυμπιακός Πειραιώς κινήθηκε για την απόκτηση του παίκτη, με επιτυχή κατάληξη. Μετά την κατάκτηση του Πρωταθλήματος Ελλάδος, ο Ολυμπιακός ανακοίνωσε, τον Ιούλιο του 2015, πως δεν επρόκειτο να ενεργοποιήσει την οψιόν ανανέωσης του Ντάρντεν για ακόμα ένα χρόνο.
Το 2015 πηγαίνει στην Τουρκία για λογαριασμό της Μπεσίκτας.
Για τη σεζόν 2016-2017, υπογράφει στην ιταλική Καντού. Στο φινάλε της σεζόν 2016/17 υπέστη ρήξη αχίλλειου τένοντα που τον κράτησε εκτός δράσης μέχρι το 2018.
Το 2018, αφού ξεπέρασε τον σοβαρό τραυματισμό του υπέγραψε στη βελγική Άντβερπ.
Από το τέλος του 2018 και μέχρι την 21 Ιουλίου 2020 βρέθηκε στη γερμανική Μιτλντόιτσερ (MBC).
Στις 15 Οκτωβρίου 2020, υπέγραψε συμβόλαιο με τη Ρίζεν Λούντβιγκσμπουργκ, παραμένοντας έτσι στη Γερμανία. Τη σεζόν 2020-21 μέτρησε 7.3 πόντους και 2.9 ριμπάουντ κατά μέσο όρο. Τον Σεπτέμβριο του 2021 ανανέωσε το συμβόλαιό του για ακόμα μία χρονιά.
Στις 21 Αυγούστου 2022, ανακοινώθηκε η επιστροφή του στη Μιτελντόιτσερ.
Προσωπική ζωή
Ο Τρεμέλ Ντάρντεν, είναι παντρεμένος και έχει τρία παιδιά.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Σπιρού Σαρλεουά Κατηγορία:Καλαθοσφαιριστές Νανσί Μπασκέτ Κατηγορία:Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ερντεμίρσπορ Κατηγορία:Καλαθοσφαιριστές βελγικών συλλόγων Κατηγορία:Καλαθοσφαιριστές αυστραλιανών συλλόγων Κατηγορία:Ξένοι καλαθοσφαιριστές στην Ελλάδα
2182 Σεμιρό
Ο Σεμιρό (Semirot) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Γάλλου αστρονόμου Πιέρ Σεμιρό (Pierre Sémirot, 1907-1972).
Φυσικά χαρακτηριστικά
Η μέση διάμετρος του Σεμιρό εκτιμάται σε 25,13 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0845 ± 0,014.
Εξωτερικοί σύνδεσμοι
Σεμιρο
Σακούρ Τζούστον
Ο Σακούρ Ασιάτικ Τζούστον (Νιούαρκ, 31 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 2,01 μέτρα αγωνίζεται ως πάουερ φόργουορντ και σέντερ για το Περιστέρι.
Σταδιοδρομία στο Λύκειο
Ο Τζούστον ξεκίνησε τη σχολική του σταδιοδρομία στο γυμνάσιο Άιρβινγκτον, όπου είχε κατά μέσο όρο 10 πόντους ανά παιχνίδι κατά τη διάρκεια της πρωτοετής του χρονιάς. Ως δευτεροετής μαθητής, είχε μέσο όρο 13,3 πόντους ανά παιχνίδι. Για την τρίτη χρονιά του, ο Τζούστον μεταγράφηκε στο Λύκειο Ίστσαϊντ και είχε κατά μέσο όρο 11,5 πόντους ανά παιχνίδι. Στην τέταρτή του χρονιά, είχε μέσο όρο 12,5 πόντους ανά παιχνίδι και βοήθησε να οδηγήσουν τους Γκοστς σε μια επίδοση 25-7 και έναν τίτλο τμημάτων. Ο Τζούστον υπέγραψε με το Κοινοτικό Κολέγιο Χάτσινσον μετά το λύκειο.
Σταδιοδρομία κολεγίου
Ο Τζούστον είχε μέσο όρο 10,9 πόντους και 7,5 ριμπάουντ ανά παιχνίδι με τον Χάτσινσον ως πρωτοετής. Ως δευτεροετής σπουδαστής, είχε μέσο όρο 17,3 πόντους, 12,1 ριμπάουντ, 3,9 ασίστ, 1,5 κλεψίματα και 1,8 τάπες ανά παιχνίδι, οδηγώντας τους Μπλου Ντράγκονς στο πρωτάθλημα NJCAA 1ης Κατηγορίας. Ο Τζούστον ανακηρύχθηκε ως ο Παίχτης της Χρονιάς στο NABC NJCAA. Πήρε μεταγραφή στο UNLV. Ως δευτεροετής, ο Τζούστον είχε μέσο όρο 14,6 πόντους και 10,0 ριμπάουντ ανά παιχνίδι, σουτάροντας 63,9 τοις εκατό στα σουτ εντός πεδιάς. Επιλέχθηκε ως μέλος της Δεύτερης Ομάδας All- Mountain West Conference. Στα πρώτα οκτώ παιχνίδια της ανώτερης χρονιάς του, είχε κατά μέσο όρο 10,8 πόντους και 8,8 ριμπάουντ ανά αγώνα. Ο Τζούστον υπέστη ρήξη μηνίσκου στο παιχνίδι με το Ιλινόις στις 8 Δεκεμβρίου 2018, αναγκαζόμενος να υποβληθεί σε χειρουργική επέμβαση στο τέλος της περιόδου. Μετά από αυτή τη χρονιά πήρε μεταγραφή στο Όρεγκον ως μεταγραφή μεταπτυχιακού. Έχασε πέντε παιχνίδια τον Δεκέμβριο του 2019 λόγω τραυματισμού στο πόδι. Ο Τζούστον είχε κατά μέσο όρο 7,9 πόντους και 6,3 ριμπάουντ ανά παιχνίδι ως τεταρτοετής.
Επαγγελματική Πορεία
Στις 19 Φεβρουαρίου 2021, ο Τζούστον αποκτήθηκε από τους Μέμφις Χάσλ του NBA G League.
Την 1η Σεπτεμβρίου 2021, υπέγραψε με τον Άρη του Πρωταθλήματος Ελλάδας. Σε 25 αγώνες είχε 9.76 πόντους, 7.56 ριμπάουντ και 1.4 κλεψίματα μέσο όρο σε 24.29 λεπτά ανά αγώνα.
Στις 26 Ιουνίου 2022, ανακοινώθηκε από το Περιστέρι για την αγωνιστική περίοδο 2022-23.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Άρη Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας
Άδωνης (όνομα)
Άδωνης (γενική: Άδωνη· αρχαιοελληνικό Ἄδωνις, γενική: Ἀδώνιδος), ελληνικό αντρικό κύριο όνομα (όνομα βαφτιστικό).
Ετυμολογία του ονόματος
thumb|right|Η [[Αφροδίτη (μυθολογία)|Αφροδίτη και ο Άδωνις. Αττική ερυθρόμορφη λήκυθος (περ. 410 π.Χ.), Μουσείο του Λούβρου. ]] Η προέλευση του ονόματος από τους πολιτισμούς της Ανατολικής Μεσογείου είναι αναμφισβήτητη, ενώ η έλλειψη δασύτητας δεν επιτρέπει τη σύνδεση με τα αρχαιοελληνικά ἁδεῖν, ἁνδάνω. Σύμφωνα με το Online Etymology Dictionary, το όνομα προέρχεται από το αρχαιοελληνικό Ἄδωνις, φοινικικής αρχής: adon «κύριος», πιθανόν αρχικά «κυβερνήτης», από το a-d-n «κρίνω, κυβερνώ». Adonai είναι το εβραϊκό αντίστοιχο. Σύμφωνα με τον Γ. Μπαμπινιώτη, το όνομα από το εβραϊκό adhon «κύριος» (κλητική: adho-ni).
Στην αρχαιοελληνική μυθολογία, ο Άδωνις ήταν ένας πανέμορφος νέος που αγάπησε η Αφροδίτη· σύμβολο της αντρικής ομορφιάς, το όνομά του σήμερα συνώνυμο του εξαιρετικά ωραίου νέου.
Συγγενές όνομα το βιβλικό Ἀδωνίας, υἱὸς Ἀγγίθ (Βασιλειών Γ΄ 5). Το Ἀδωνίας, σύνθετο από το Adoni («ο Κύριός μου» Adonai) και Jah ή Yah ( < Yahweh «Γιαχβέ»/«Ιεχωβά»), «Κύριός μου είναι ο Γιαχβέ».
Διάδοση του ονόματος
Ανήκει στην κατηγορία των αρχαιοελληνικών ονομάτων που ύστερα από αιώνες επανήλθαν στο ελληνικό ονοματολόγιο τις παραμονές της επανάστασης του 1821 σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο.
Ονομαστική εορτή
Το όνομα Άδωνης δεν καταγράφεται στα συναξάρια και τα αγιολόγια της Ορθόδοξης Εκκλησίας, επομένως μπορεί να γιορτάζει τη γιορτή των αγίων Πάντων. Η Καθολική Εκκλησία τιμά τη μνήμη του αγίου Άδωνη της Βιέννης (800–875) στις 16 Δεκεμβρίου.
Παραπομπές
Κατηγορία:Ανδρικά ελληνικά ονόματα Κατηγορία:Αρχαία ελληνικά ονόματα Κατηγορία:Ονόματα από την αρχαιοελληνική μυθολογία
Φερεντίνα
Η Φερεντίνα (Férentina) ήταν πρώιμη θεότητα της ρωμαϊκής μυθολογίας.
Η Φερεντίνα ήταν προστάτιδα της πόλης Φερέντιουμ, αρχαία ρωμαϊκή πόλη η οποία βρισκόταν 75 χιλμ από την Ρώμη και προστάτιδα της Λατινικής κοινοπολιτείας. Ιερό της θεάς υπήρχε και στο Λάτιο ενώ το όνομα της είχε και μια πύλη της Ρώμης. Στο Φερέντιουμ υπήρχε ναός με ξύλινο ξόανο και πηγή που σύμφωνα με την μυθολογία εκεί πνίγηκε ο Turnus Aricie.
Κατηγορία:Θεότητες της ρωμαϊκής μυθολογίας
Διοργανώσεις Ε.Π.Σ. Λάρισας 2015–16
Για την περίοδο 2015–16, η Ένωση Ποδοσφαιρικών Σωματείων Λάρισας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λάρισας.
Η πρωταθλήτρια ομάδα της ΕΠΣ Λάρισας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Πρωτάθλημα
Το Πρωτάθλημα Ε.Π.Σ. Λάρισας 2015-16 διεξάγεται με τη συμμετοχή 102 ομάδων σε 4 κατηγορίες: Α και Α1 σε έναν όμιλο των 18 και 17 ομάδων αντίστοιχα, Β σε 3 ομίλους των 12,12 και 13 ομάδων και Γ σε 3 ομίλους των 10 ομάδων με γεωγραφικά κριτήρια.
Α Κατηγορία
Η A Κατηγορία διεξάγεται σε έναν όμιλο με 18 ομαδες (34 αγωνιστικές).Ο πρωταθλητής αποκτά το δικαίωμα συμμετοχής στο ειδικό πρωτάθλημα πρωταθλητριών ΕΠΣ, σε όμιλο 4 ομάδων για άνοδο στη Γ' Εθνική.
Από την επόμενη περίοδο οι ομάδες θα μειωθούν σε 16. Υποβιβάζονται στην Α1 οι 4 τελευταίοι βαθμολογικά, από την δε Α1 θα ανέβουν οι 2 πρώτοι. Ο αριθμός των ομάδων που θα υποβιβασθούν μπορεί να φτάσει τις 7 αν τυχόν υποβιβαστούν και οι 3 ομάδες του νομού που συμμετέχουν στο πρωτάθλημα της Γ' Εθνικής.
Ο Απόλλων Λάρισας και ο Αχιλλέας Φαρσάλων διεκδίκησαν το πρωτάθλημα μέχρι την προτελευταία (33η) αγωνιστική που ο Απόλλωνας εξασφάλισε μαθηματικά τον τίτλο.
Βαθμολογία
Πηγή: ΕΠΣ Λάρισας
Α1 Κατηγορία
Στην Α1 ΕΠΣΝΛ της περιόδου 2015-16 συμμετέχουν 17 ομάδες. Σύμφωνα με την προκήρυξη του πρωταθλήματος οι 2 πρώτοι ανεβαίνουν στην μεγάλη κατηγορία (πιθανότητες έχει και ο 3ος, εφόσον η πρωταθλήτρια της Α΄ κερδίσει εισιτήριο για την Γ' Εθνική), ενώ οι 5 τελευταίοι θα υποβιβαστούν στη Β' κατηγορία. Ο αριθμός των ομάδων που υποβιβάζονται θα μειωθεί αν εχουμε άνοδο του πρωταθλητή της Α ΕΠΣΝΛ στην Γ' Εθνική, και θα αυξηθεί αν έχουμε υποβιβασμό κάποιων από τις 3 ομάδες του νομού από την Γ' Εθνική. Συνεπώς έχουμε πιθανότητες υποβιβασμού 4 έως 8 ομάδων.
Β Κατηγορία
Το πρωτάθλημα της Β κατηγορίας διεξάγεται με τη συμμετοχη 37 ομάδων σε 3 ομίλους. Οι πρωταθλητές των 3 ομίλων και 1 από τους δευτεραθλητές μετά από αγώνες κατάταξης θα ανέβουν στην Α1. Οι 2 τελευταίες ομάδες κάθε ομίλου υποβιβάζονται στην Γ κατηγορία.